b'\n_START_ARTICLE_\nLanun perairan Somalia\n_START_SECTION_\nPunca\n_START_PARAGRAPH_\nPerairan Teluk Aden sepanjang 3300 km merupakan laluan laut paling bahaya di dunia._NEWLINE_Sejak 1991 , pemimpin puak (warlord) di Somalia semakin berkuasa berbanding kuasa presiden di ibu kota Mogadishu. Kerajaan peralihan yang dibentuk pada 2004 gagal mengawal kebangkitan pejuang -pejuang Islam di Mogadishu._NEWLINE_Lokasi utama lanun-lanun itu bergerak aktif ialah di Teluk Aden. Perairan ini sibuk membawa barangan mentah dan cecair kimia dari benua Eropah ke benua Asia. Asia Barat merupakan negara-negara Islam menjadi rantau bergolak apabila negara Barat khususnya Amerika Syarikat, Britain, Perancis , Jerman , Itali dan lain-lain ingin campur tangan di negara-negara minyak di Arab Saudi, Kueait, Iraq, Iran, Syria, UAE, Yemen dan lain-lain._NEWLINE_Lanun-lanun ini cuba menghalang kapal-kapal menggunakan perairan ini dari membawa senjata dan bahan dagangan yang menguntungkan negara musuh tradisi seperti Israel. Amerika Syarikat menjadi musuh utama rakyat Somalia seperti digambarkan dalam filem "Black Hawk Down" tahun 2003.\n_START_SECTION_\nTindakan\n_START_PARAGRAPH_\nPada 2 Oktober 2008 , Pemangku Pengarah Kementerian Luar Somalia, Mohammed Jammer Ali menjelaskan bahawa kerajaan Somalia pimpinan Presiden Somalia, Abdullahi Yusuf membenarkan tindakan ketenteraan diambil untuk menentang lanun terbabit._NEWLINE_Lapan negara Kesatuan Eropah (EU) telah menawarkan diri untuk membentuk pasukan ketenteraan bagi melindungi kapal yang melalui Teluk Aden dekat perairan Somalia. _NEWLINE_Resolusi Majlis Keselamatan Pertubuhan Bangsa-Bangsa Bersatu (PBB) membenarkan negara asing menghantar kapal perang ke Teluk Aden untuk membantu Somalia menyekat serangan lanun.'